***CLASA: a V-a***

***DISCIPLINA: Educație socială – Gândire critică și drepturile copilului***

***NUMĂR ORE/SĂPTĂMÂNĂ: 1***

***PROGRAMA ȘCOLARĂ: Anexa nr. 2 la OMEN 3393/28.02.2017***

***MANUAL: Educație socială – Gândire critică și drepturile copilului pentru clasa a V-a, Editura LITERA, 2022***

**PROIECTAREA UNITĂȚILOR DE ÎNVĂȚARE**

**Anul școlar 2022-2023**

**Competențe generale**

**1.** Raportarea critică la fapte, evenimente, idei, procese din viața personală și a diferitelor grupuri și comunități, prin utilizarea unor achiziții specifice domeniului social

**2.** Cooperarea pentru realizarea unor activități și pentru investigarea unor probleme specifice diferitelor grupuri și comunități, prin asumarea unor valori și norme sociale și civice

**3.** Participarea responsabilă la luarea deciziilor prin exercitarea spiritului de inițiativă și întreprinzător, respectiv prin manifestarea unui comportament social, civic și economic activ

**Competențe specifice**

**1.1**. Manifestarea interesului pentru formularea de întrebări cu privire la propriile drepturi și responsabilități

**1.2**. Formularea unor opinii, explicații, argumente simple pentru promovarea propriilor drepturi și responsabilități

**1.3**. Raportarea critică la opiniile, explicațiile și argumentele formulate de alte persoane în contextul unor dezbateri privind asigurarea și promovarea drepturilor copilului

**2.1**. Formularea unor probleme care vizează drepturile copilului, ca punct de plecare în rezolvarea lor

**2.2.** Identificarea, prin lucru în echipă, a unor măsuri de intervenție posibile pentru cazuri semnalate de încălcare a drepturilor copilului sau de promovare a acestora

**2.3.** Realizarea, în echipă, a unui proiect de promovare a drepturilor copiilor pentru investigarea/soluționarea unor probleme specifice

**3.1**. Exercitarea drepturilor și a responsabilităților în luarea unor decizii personale și de grup, în condițiile respectării drepturilor celuilalt

**3.2.** Participarea la decizii de grup privind implicarea în promovarea și apărarea propriilor drepturi

|  |  |  |  |  |  |
| --- | --- | --- | --- | --- | --- |
| **Unitatea de învățare** | **Conținuturi** | **Competențe specifice** | **Activități de învățare** | **Resurse** | **Evaluare** |
| Formularea de întrebări | * Dreptul la informare. Ne mirăm! Ne întrebăm! * Ne informăm responsabil * Pe cine și cum întrebăm? * **Recapitulare și consolidare de cunoștințe și abilități de lucru** | **1.1, 1.3, 2.1.** | - organizarea unor discuții de grup prin care elevii formulează întrebări referitoare la preocupări actuale sau probleme concrete privind drepturile copilului pornind de la întrebările „Ce?, Cine?, Unde?, Când?, De ce?”;  - organizarea unor jocuri de rol în care să se stimuleze preocuparea pentru formularea de întrebări (elevi-jurnaliști; elevi-lucrători comerciali; elevi-reprezentanți ai autorităților statului etc.);  - realizarea unui exercițiu de reflecție critică„ Ce s-ar întâmpla dacă mâine copiii nu ar avea nici drepturi, nici responsabilități?”  - realizarea unui afiș cu titlul „Fii responsabil!” prin care să se atragă atenția cu privire la riscurile abordării unor persoane necunoscute pe stradă, în parc sau pe internet;  - exerciții de identificare/formulare a tipurilor de întrebări deschise/închise-formularea unui chestionar pe o temă aleasă de elevi  - completarea fișei de lucru:   1. Fiecare copil trebuie să aibă posibilitatea, dar și abilitatea de a pune întrebări. 2. Cui poți pune întrebări? 3. Formulează cel puțin trei reguli pe care trebuie să le respecți atunci când adresezi o întrebare.   2. În anul 2002 s-a stabilit ca data de 28 septembrie să fie Ziua Internațională a Dreptului de a Ști. Prin aceasta se dorește a promova și a atrage atenția asupra dreptului fiecărui individ de a avea acces la informații de interes public.  Presupunând că participi la o întâlnire cu primarul localității tale, formulează trei întrebări pe care ai dori să i le adresezi acestuia în legătură cu școala în care înveți. | **Resurse de timp**: 3 ore  **Material didactic**:  Manualul de Educație socială  Convenția ONU cu privire la drepturile copilului  Fișă de lucru  Test de evaluare din manual  **Forme de organizare a clasei**: frontală, individuală, în perechi, pe grupe  **Resurse procedurale:**  Învățarea prin descoperire Învățarea prin cooperare Problematizarea  Jocul de rol | Evaluare continuă de tip formativ-apreciativ Observare sistematică a comportamentului elevilor, a modului în care răspund solicitărilor profesorului/rezolvă sarcinile de lucru și de învățare, cooperează la nivelul perechilor sau al grupelor  Evaluarea produselor realizate, a testului |
| Argumentarea unui punct de vedere personal | * Fapte și opinii * Copiii au dreptul la opinie! * Schimbăm, comparăm, respectăm opinii diferite! * Cum ne formulăm opiniile? * Susținem opinii, cântărim argumente.Condiții de acceptare a unui argument * Fii liber! Fără prejudecăți, fără discriminare! * **Recapitulare și consolidare de cunoștințe și abilități de lucru** | **1.2, 1.3, 2.2, 2.3.** | - analizarea unor imagini (fișe/imagini audio-video) care să ilustreze diferența dintre fapte și opinii;  - formularea unor enunțuri care reprezintă fapte sau opinii cu privire la situații de încălcare a drepturilor copilului;  - analiza unor grafice privind importanța acordată de elevi diferitelor drepturi ale copilului și formularea opiniilor cu privire la acestea;  - exerciții de comparare a opiniilor diferite;  - realizarea unor exerciții în grupe, de exprimare și formulare de argumente pro și contra;  - identificarea unor personaje din literatură care nu au respectat dreptul copilului la opinie;  - analiza unor studii de caz prin care se vor identifica problemele cu care se confruntă copiii din perspectiva stereotipurilor și a prejudecăților cu privire la exprimarea opiniei;  - realizarea unei prezentări scrise cu privire la necesitatea respectării opiniei elevilor în școală;  - realizarea în pereche a unei liste de reguli pentru respectarea diferențelor de opinie;  - realizarea în echipă a unor albume cu titlul „Diferiți, dar prieteni!”/„Despre dreptul la joacă: opinii și fapte”  - elaborarea unui pliant/ afiș/secțiuni pe website-ul școlii pentru promovarea drepturilor copilului;  - realizarea unui concurs de argumentare „Turnirul opiniilor” cu tema „Copiii care își jignesc colegii ar trebui aspru pedepsiți”  - completarea fișei de lucru:   1. Completează următoarele enunțuri cu termenii: *acord, dezacord, argumentate, personale, dovedite, false,* *convinge, exemple, verificate, întrebări.* 2. Faptele pot fi …………………….. 3. Opiniile sunt păreri………………. 4. Față de opiniile altei persoane , poți să îți exprimi ……………………… sau ………………. 5. Opiniile trebuie …………………….. 6. Faptele pot fi adevărate sau ……………… 7. Argumentele trebuie să aducă dovezi ce pot fi ............................... 8. Dovezile pot fi ilustrate prin ..................... 9. Rolul argumentelor este de a ................., nu de a obliga. 10. A argumenta înseamnă a răspunde la ....................: „Pe ce te bazezi?, „De ce crezi acest lucru?” 11. Uneori, în formularea opiniilor, aducem drept argumente stereotipuri, adică anumite păreri preconcepute despre caracteristicile și comportamentele unor categorii de persoane sau grupuri.   Elevii clasei a V-a au hotărât că, deși la concursul de patinaj au câștigat la egalitate, Ioana și Florin, acesta din urmă să reprezinte clasa la etapa pe școală a concursului, deoarece băieții sunt, în general, mai puternici decât fetele.  Explică în ce a constat discriminarea făcută de elevii clasei a V-a.   1. Pentru a conviețui în armonie, este necesară cunoașterea și acceptarea diferențelor. Una dintre diferențe constă în diversitatea ideilor, a opiniilor pe care fiecare le are.   Formulează cinci reguli care pot asigura respectarea opiniilor diferite.   1. Formulează două argumente *pro* și două argumente *contra* următoarei afirmații:   Statul trebuie să stabilească vârste minime pentru angajarea copiilor și să reglementeze prin lege condițiile de angajare.  Poți folosi ca dovadă și informațiile de mai jos:  Numărul copiilor exploatați prin muncă a crescut până la 160 de milioane la nivel mondial, înregistrându-se o creștere de 8,4 milioane în ultimii patru ani, în timp ce milioane de alți copii sunt expuși riscului ca urmare a impactului pandemiei de COVID-19, potrivit unui nou raport publicat de Organizația Internațională a Muncii (ILO) și UNICEF (*https://www.unicef.org/romania/ro/comunicate-de-presă/numărul-copiilor-exploatați-prin-muncă-crescut-până-la-160-de-milioane*) | **Resurse de timp**: 6 ore  **Material didactic**:  Manualul de Educație socială  Convenția ONU cu privire la drepturile copilului  Film „Drepturile copilului”*(*[*www.youtube.com/watch?v=19vNiiwk*](http://www.Youtube.com/watch?v=19vNiiwk))  Film „Prejudice” (*http://www.dosta.org/mo/content/prejudice*)  Fișă de lucru  Test de evaluare din manual  **Forme de organizare a clasei**: frontală, individuală, în perechi, pe grupe  **Resurse procedurale:**  Învățarea prin descoperire Învățarea prin cooperare Problematizarea  Studiul de caz  Concurs „Turnirul opiniilor” | Evaluare continuă de tip formativ-apreciativ. Observare sistematică a comportamentului elevilor, a modului în care răspund solicitărilor profesorului/rezolvă sarcinile de lucru și de învățare, cooperează la nivelul perechilor sau grupelor.  Evaluarea produselor realizate, a testului |
| **Drepturi și responsabilități ale copilului** | * De ce avem nevoiede drepturi pentru copii? **Convenția cu privire la drepturile copilului** Cine sunt eu?Dreptul la identitate * Am drepturi și responsabilități în familie.Dreptul la familie * Dreptul la educație * Dreptul la joc și la activități recreative * Dreptul la securitate  și protecție socială * Nu violenței!Dreptul la protecție împotriva violenței, abuzului și exploatării * Protecția mediului, condiție a vieții * Copiii, promotori ai propriilor drepturi.Școala ca spațiu de exprimare, exercitareși asumare de către copii a drepturilorși responsabilităților * **Recapitulare și consolidare de cunoștințe și abilități de lucru** | **1.2, 1.3, 2.2, 3.1, 3.2.** | - analizarea unor fișe cu imagini, materiale audio-video care ilustrează respectarea/încălcarea unor drepturi ale copilului și formularea unor puncte de vedere personale cu privire la situațiile analizate;  - participarea la dezbateri cu privire la drepturile și responsabilitățile copilului;  - formularea de întrebări cu privire la respectarea principiilor Convenției ONU cu privire la drepturile copilului;  -analiza unor studii de caz, prezentate în mass-media; formularea, în echipă, a unor posibile soluții ale situațiilor de încălcare a drepturilor copilului;  - realizarea unor afișe care vor fi prezentate în cadrul unor evenimente prin care elevii vor sensibiliza comunitatea școlară sau locală cu privire la încălcarea drepturilor copilului;  - realizarea unor materiale grafice sau video pentru promovarea drepturilor copilului;  - realizarea de exerciții de corelare a drepturilor cu responsabilitățile asociate acestora;  - identificarea unor situații de încălcarea a unor drepturi ale colegilor de clasă sau de școală în situația de neasumare a responsabilităților asociate;  - simularea/realizarea unei activități de informare a autorităților locale cu privire la asigurarea unor condiții pentru exercitarea unor drepturi de către copii (amenajarea unor locuri de joacă publice pentru asigurarea dreptului la joc și la activități recreative);  - exerciții de gândire critică: „Drepturile mele nu trebuie să îngrădească exercitarea drepturilor tale”;  - realizarea, în echipe, a regulamentului clasei, a unui regulament antibullying; prezentarea lor în „Turul galeriei”  - analiza unor de studii de caz, în pereche, pentru identificarea cauzelor și efectelor situațiilor de încălcare a drepturilor copilului;  - elaborarea de benzi desenate cu titlul „Fără identitate. Fără drepturi”; „Fără violență!”, „Drepturi și responsabilități”  -realizarea unor dosare tematice: „Furtul de identitate”; „Abandonul școlar”; „Jocuri ale copilăriei”; „Sănătatea dinților noștri este o necesitate, nu un moft”; „Suntem responsabili pentru sănătatea Pământului”; „Biografii ale unor personalități militante pentru drepturile copilului”;  - realizarea unei dezbateri cu tema „Activitatea ca membru al Consiliului elevilor presupune mai multe responsabilități decât avantaje personale”;  - completarea fișei de lucru:   1. Formulează trei argumente pentru hotărârea de a acorda drepturi copiilor 2. Asociază principiile pe care se bazează drepturile copilului cu expresiile: binele copilului, condiții decente de viață, aceleași drepturi, a cere părerea în deciziile care îi privesc. 3. Interesul superior al copilului -…………………………………   b.Dreptul la viață, supraviețuire și dezvoltare - ………………………………..  c. Nediscriminare -………………………………………..  d. Participare -…………………………….  3. Identifică trei drepturi care sunt strâns legate de respectarea dreptului la educație. Argumentează alegerile făcute.  4. Completează:  Fără educație, copilul ……………………………  Fără educație, adultul ……………………………  Fără educație, statul ………………………………   1. Cum ai putea ajuta un coleg pe care părinții nu îl mai trimit la școală? 2. Jocul este o activitate plăcută, dar ca orice drept și acesta presupune respectarea anumitor obligații. Enumeră trei obligații pe care trebuie să le respecți atunci când te joci. 3. Formulează trei argumente *pro* și trei argumente *contra* participării la jocuri pe internet. 4. Care crezi că sunt cele mai importante trei calități ale reprezentantului clasei tale în Consiliul elevilor? | **Resurse de timp**: 11 ore  **Material didactic**:  Manualul de Educație socială  Convenția ONU cu privire la drepturile copilului  [*www.unicef.org/romania/ro/children*](http://www.unicef.org/romania/ro/children)  [*http://oradenet.salvaticopiii.ro*](http://oradenet.salvaticopiii.ro)  [*www.worldvision.ro/media/presa/studii-si-rapoarte*](http://www.worldvision.ro/media/presa/studii-si-rapoarte)  Fișă de lucru  Test de evaluare din manual  **Forme de organizare a clasei**: frontală, individuală, în perechi, pe grupe  **Resurse procedurale:**  Învățarea prin descoperire Învățarea prin cooperare Problematizarea  Simularea  Studiul de caz  Turul galeriei | Evaluare continuă de tip formativ-apreciativ Observare sistematică a comportamentului elevilor, a modului în care răspund solicitărilor profesorului/rezolvă sarcinile de lucru și de învățare, cooperează la nivelul perechilor sau grupelor  Evaluarea produselor realizate, a testului |
| Respectarea, apărarea și promovarea drepturilor copilului | * Copiii în situații de risc * Instituții guvernamentaleși interguvernamentale – rolul statului în realizarea securității și protecției sociale * Organizații nonguvernamentale –rolul societății civile * **Recapitulare și consolidare de cunoștințe și abilități de lucru** | **1.2, 2.1, 2.2.** | - analizarea unor fișe/ materiale audio-video care ilustrează respectarea/încălcarea unor drepturi ale copilului;  - redactarea unui text simplu pentru a argumenta necesitatea respectării drepturilor copilului;  - formularea, în echipe, a unor posibile soluții în situații de încălcare a drepturilor copilului;  - identificarea autorităților, instituțiilor, ONG-urilor care pot contribui la soluționarea anumitor situații de încălcare a drepturilor copilului;  - elaborarea unor scrisori către autorități prin care să fie semnalate situații concrete de încălcare a drepturilor copilului;  - realizarea unor dosare tematice, prin documentare din mass-media, cu privire la încălcarea anumitor drepturi ale copilului;  - jocuri de rol în care elevii formulează soluții alternative la probleme specifice drepturilor copilului (organizarea unui concurs de soluții creative la problemele privind asigurarea dreptului la educație și a unui mini-referendum pentru alegerea unei soluții la nivelul clasei);  - analiza unor de studii de caz , în pereche, pentru identificarea cauzelor și efectelor situațiilor de încălcare a drepturilor copilului;  - organizarea unui eveniment în care elevii vor prezenta soluții pentru rezolvarea unor situații de încălcare a drepturilor unora dintre colegii lor;  - realizarea, în echipe, de afișe, pliante, flyere, materiale on-line care să reflecte activitățile realizate pentru promovarea drepturilor copilului și soluționarea situațiilor de încălcare a acestora;  - completarea fișei de lucru:   1. Realizează corespondența între coloana A care reprezintă exemple de organizații/instituții care au ca domeniu de activitate protecția drepturilor copilului și coloana B care reprezintă nivelul la care activează aceste organizații/instituții.   A   1. Fondul Social European al Uniunii Europene 2. Direcția Generală de Asistență Socială și Protecția Copilului București 3. UNICEF (Fondul pentru Copii al Națiunilor Unite) 4. Organizația „Salvați Copiii” 5. Cantina socială pentru copii din orașul Tulcea 6. Autoritatea Națională pentru Protecția Drepturilor Copilului și Adopție   B.   1. Local   b. Național  c. European  d. Mondial   1. Un rol important în apărarea drepturilor copilului îl au și diferite personalități care se constituie în adevărate voci ale copiilor. Poți da exemple de astfel de persoane?   3.Cunoști povestea unui copil aflat în situație de risc? Cum ați putea, împreună cu colegii tăi să vă implicați în ajutorul acestui copil? Ce activități ați putea face? Căror instituții/organizații ați putea solicita ajutorul? | **Resurse de timp**: 4 ore  **Material didactic**:  Manualul de Educație socială  Convenția ONU cu privire la drepturile copilului  [Legea nr. 272/2004 privind protecția și promovarea drepturilor copilului](https://lege5.ro/Gratuit/gm4tcnrtha/legea-nr-272-2004-privind-protectia-si-promovarea-drepturilor-copilului?pid=67202491#p-67202491).  Programe informatice de generare a unor afișe, flyere  Fișă de lucru  Test de evaluare din manual  **Forme de organizare a clasei**: frontală, individuală, în perechi, pe grupe  **Resurse procedurale:**  Învățarea prin descoperire  Învățarea prin cooperare  Problematizarea  Studiul de caz  Joc de rol | Evaluare continuă de tip formativ-apreciativ.  Observare sistematică a comportamentului elevilor, a modului în care răspund solicitărilor profesorului/rezolvă sarcinile de lucru și de învățare, cooperează la nivelul perechilor sau grupelor  Evaluarea produselor realizate, a testului |
| **Proiectul educațional** | * Tema proiectului –Pe cine, de ce și cum ajutăm? * Cum scriem un proiect de sprijinirea drepturilor copiilor? * Derularea proiectului.Activități concrete și modalități de a le evalua * Evaluarea finală și promovarea proiectului | **1.3, 2.1, 2.2, 2.3, 3.1, 3.2.** | - identificarea unor situații de încălcare a drepturilor copilului;  - realizarea unei documentări cu privire la situația identificată;  - implicarea elevilor în elaborarea unei propuneri de proiect de intervenție pentru promovarea unui drept al copilului;  - examinarea consecințelor încălcării unor drepturi, stabilirea corelației între cauză și efect;  - adoptarea unor decizii pentru rezolvarea problemei identificate;  - dezbaterea în grup și identificarea unor măsuri sustenabile, inclusiv prin implicarea unor parteneri din afara școlii;  - asumarea unor responsabilități individuale și la nivel de grup în realizarea proiectului;  - completarea fișei de proiect  - participarea activă (individual/pe perechi/pe echipe) la punerea în practică a proiectului propus;  - elaborarea, în echipe, a unui pliant, afiș, secțiune pe website-ul școlii în care se reflecte activitatea din cadrul proiectului;  - realizarea evaluării și autoevaluării activității din cadrul proiectului.  - completarea fișei de autoevaluare individuală:   1. Înainte de a te implica într-un proiect, află câte ceva despre tine. Cum îți autoevaluezi competențele:   Știu să formulez obiectivele proiectului  Foarte bine Bine Slab. Aș dori să învăț acest lucru în timpul derulării proiectului  Știu să scriu fișa de buget  Foarte bine Bine Slab. Aș dori să învăț acest lucru în timpul derulării proiectului  Știu să caut informații  Foarte bine Bine Slab. Aș dori să învăț acest lucru în timpul derulării proiectului  Știu să editez  Foarte bine Bine Slab. Aș dori să învăț acest lucru în timpul derulării proiectului  Știu să desenez  Foarte bine Bine Slab. Aș dori să învăț acest lucru în timpul derulării proiectului  Știu să prezint în fața publicului  Foarte bine Bine Slab. Aș dori să învăț acest lucru în timpul derulării proiectului  Altele… Care?   1. La sfârșitul proiectului este important să reflectezi asupra modului în care ai lucrat individual și în echipă, asupra dificultăților întâmpinate, a reușitelor, să reflectezi asupra câștigurilor personale.   Ce ai reușit să înveți din experiența parcursă? Întrebări posibile:  - Cât am reușit să mă implic?  - Ce rol mi s-a potrivit? Ce rol mi s-a părut greu de realizat?  - Ce mi-a plăcut în cadrul activității desfășurate? Ce dificultăți am întâmpinat?  - Cât de cooperant am fost?  - Ce am aflat despre colegii mei?  - Ce am aflat despre mine la finalul activității? | **Resurse de timp**: 10 ore  **Material didactic**:  Manualul de Educație socială  Convenția ONU cu privire la drepturile copilului  [Legea nr. 272/2004 privind protecția și promovarea drepturilor copilului](https://lege5.ro/Gratuit/gm4tcnrtha/legea-nr-272-2004-privind-protectia-si-promovarea-drepturilor-copilului?pid=67202491#p-67202491)  Programe informatice de generare a unor afișe, flyere  Fișă de lucru  Fișă de autoevaluare individuală  **Resurse procedurale:**  Învățarea prin descoperire Învățarea prin cooperare Problematizarea  Studiul de caz  Joc de rol  Arborele lui Sapiro  Brainstorming  Metoda pălăriilor gânditoare  Metoda cadranelor | Evaluare continuă de tip formativ-apreciativ Observare sistematică a comportamentului elevilor, a modului în care răspund solicitărilor profesorului/rezolvă sarcinile de lucru și de învățare, cooperează la nivelul perechilor sau al grupelor  Discuții frontale și de grup pentru realizarea autoevaluării și interevaluării  Evaluarea produselor proiectului |